દેશની રક્ષા કરનાર સૈનિકોને છેવટે લાંબી રાહ જોયા પછી બુલેટ પ્રુફ જેકેટ મળવા જઇ રહ્યા છે. સેનાની તરફથી 9 વર્ષ પહેલા રક્ષા મંત્રાલયને બુલેટ પ્રુફ જેકેટ આપવાની માંગણી કરવામાં આવી હતી. સોમવારે આ મામલે રક્ષા મંત્રાલયે પોતાની મંજૂરી આપી છે. રક્ષા મંત્રાલયે આ માટે 639 કરોડના ખર્ચે 1.86 લાખ બુલેટપ્રુફ જેકેટ ખરીદ્યા હતા. સોમવારે એક રક્ષા કંપની સાથે આ મામલે હસ્તાક્ષર કરવામાં આવ્યા હતા. ઉલ્લેખનીય છે કે કાશ્મીર જેવી જગ્યાઓમાં જ્યાં સૈનિકોને અવારનવાર આતંકીઓ સાથે એન્કાઉન્ટરમાં ઉતરવું પડે છે ત્યારે આવા જેકેટના કારણે આપણા સૈનિકોના પ્રાણ બચવામાં સરળતા ચોક્કસથી રહેશે. અને આવા બુલેટ જેકેટ આપણા સૈનિકો માટે વરદાનરૂપ રહેશે. ત્યારે જાણો આ જેકેટની ખાસિયત...